На основу правоснажног Решења Привредног суда у Београду о банкротству 4 Ст. бр.287/2015 од 11.05.2016.године, Правоснажног решења о обустави стечаја од 28.04.2017, а у складу са члановима 131, 132, 133, Закона о стечају („Службени гласник РС“, бр. 104/09, 99/11-др. закон, 71/12-одлука УС и 83/14) ), Националног стандарда број 5 о начину и поступку уновчења имовине стечајног дужника («Службени гласник РС» број 13/2010.) стечајни управник дужника:

**Стечајна маса „UTC COMPANY“,**

**Нови Београд, Булевар Зорана Ђинђића 195**

**ОГЛАШАВА**

Продају имовине стечајног дужника методом

jaвног надметања

**Предмет продаје** чини следећа имовина:

**Потраживање од дужника „MPJ CONSULTING“ по основу промета краткорочних обвезница доспелих 18.06.2016 године.**

**Процењена вредност имовине износи 2.766.595,00 динара.**

**Почетна цена за учешће износи 1.385.550,00 динара**

**Гарантни депозит износи\_554.000,00 динара,**

Право на учешће имају сва домаћа и страна правна и физичка лица која до 10.01.2018.године до 16:00 часова:

1. изврше уплату ради откупа продајне документације у износу од 3.000,00 динара, на текући рачун број 355-0003200575987-12. Профактура се може преузети сваког радног дана у периоду од 08:00 до 16:00 часова, у канцеларији стечајног управника, Београд, Пазинска 6.
2. уплате гарантни депозит, на текући рачун број 355-0003200575987-12;
3. потпишу Изјаву о губитку права на враћање депозита. Текст изјаве чини саставни део продајне документације;
4. предају стечајном управнику образац пријаве за учешће на надметању.

**Јавно надметање се одржава 17.01.2018.године у 11:00 часова, у улици Пазинска бр. 6 у Београду.**

**Регистрација учесника врши се на дан јавног надметања од 09:00 до 10:00 часова, на истој адреси.**

Стечајни управник**,** или Комисија коју одреди, спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара надметање читањем правила и позива учеснике да прихвате почетну и следећу увећану понуђену цену. Лицитациони корак за постепено увећање цена износи 250.000,00 динара.
3. проглашава Купца када ниједан други учесник не прихвати већу цену од највеће понуђене. У случају да на последњој понуђеној цени буде више понуђача који је прихватају, а следећу већу цену нико не прихвати, за Купца се проглашава понуђач који је први уплатио гарантни депозит, а за другог следећи по времену уплате, тачније према хронолошком реду на изводима Продавца.
4. одржава ред на јавном надметању;
5. потписује записник након што га потпишу сви учесници јавног надметања;

Купопродајни Уговор се потписује у року од 3 дана од дана одржавања јавног надметања. Проглашени Купац је дужан да уплати остатак купопродајне цене изнад висине депозита у року од 8 дана, од дана потписивања купопродајног Уговора, на текући рачун продавца број 355-0003200575987-12. Купац сноси трошкове продаје, порезе и остале дажбине које прате купопродају.

Понуђач који је стекао право на учешће у складу са условима прописаним овим Огласом, а те услове не испуни, губи право на депозит у складу са Изјавом о губитку права на враћање депозита, а за Купца се проглашава други најбољи понуђач.

Рокови и услови који су важили за првог Купца од дана јавног надметања, за новог Купца почињу да теку од дана када прими обавештење о проглашењу за Купца.

Другом најбољем понуђачу, депозит се враћа у року од 2 радна дана од дана када купац исплати пуну купопродајну цену.

Учесницима који на јавном надметању нису стекли статус Купца или другог најбољег понуђача, депозит се враћа најкасније следећег радног дана од дана одржавања надметања.

Купац преузима предмет купопродаје најкасније за 7 дана од уплате пуне купопродајне цене.

Стечајни управник не одговара за недостатке који нису познати, њему и Купцима, који се евентуално сазнају након уплате Депозита.

Имовина се купује у виђеном стању.

Teкст Оглaсa мoжe сe прeглeдaти нa сajту стeчajнoг упрaвникa: [www.rbl.co.rs](http://www.rbl.co.rs), сајту Агенције за лиценцирање стечајних управника: www.alsu.gov.rs/la/oglasi/ и на Огласној табли Привредног суда у Београду.

Oвлашћено лице: стечајни управник Ђорђе Зечевић

Лицe за контакт: Оливера Марковић

Контакт телефон : 011/2444 003;